বিশ্ব টেনিসের কোর্টে বছরের শেষ গ্র্যাণ্ড স্ল্যাম – ইউ এস ওপেনের চমক
আর আজ রাতে পুরুষদের ইউ এস ওপেন ফাইনালে এই প্রথমবারের মত এশিয়ার এক খেলোয়াড় ফাইনালে এগিয়েছেন ধাপে ধাপে দুর্দান্ত খেলে। জাপানের কিই নিশিকোরি সেমি ফাইনালে হারিয়েছেন বিশ্ব টেনিসের শীর্ষ তারকা সার্বিয়ার নোভাক ইওকোভিচকে।
নিউইয়র্কের ফ্লাশিং মেডোর টেনিস কোর্টে রেকর্ড করলেন মহিলাদের টেনিসে বিশ্বের সেরা খেলোয়াড় আমেরিকার সেরিনা উইলিয়ামস। মারতিনা নাভরাতিলোভা আর ক্রিস এভার্টের ১৮ বারের গ্র্যাণ্ড স্ল্যাম শিরোপা জয়ের যে রেকর্ড চিরকাল তাকে হাতছানি দিয়েছে, কিন্তু অধরাই ছিল, সেই স্বপ্ন পূর্ণ হলো ২০১৪ সালে। তার বয়স যখন কিনা ৩২ বছর। হ্যাঁ, ২৬শে সেপ্টেম্বর কিন্তু সেরিনার জন্মদিন। সাধারণতঃ ৩০ বছর বয়সের পর অনেক তারকাই টেনিস কোর্টে যেন পিছিয়ে পড়েন। গেল শনিবারই সুইস তারকা রজার ফেদেরারকে সেমি ফাইনালে ক্রোয়েশিয়ার মারিন চিলিচের সঙ্গে খেলায় যেমনটি মনে হয়েছিল। সেরিনা দুটি সেটে – ৬ ৩ ৬ ৩এ ডেনমার্কের ২৪ বছরের বয়সী ক্যারোলাইন ওয়াযনিয়াকিকে হারিয়ে প্রমান করলেন বয়স তার খেলাকে দমিয়ে রাখতে পারেনা। আর আজ রাতে পুরুষদের ইউ এস ওপেন ফাইনালে এই প্রথমবারের মত এশিয়ার এক খেলোয়াড় ফাইনালে এগিয়েছেন ধাপে ধাপে দুর্দান্ত খেলে। জাপানের কিই নিশিকোরি সেমি ফাইনালে হারিয়েছেন বিশ্ব টেনিসের শীর্ষ তারকা সার্বিয়ার নোভাক ইওকোভিচকে। আর সেই ফলাফল দেখেই রজার ফেদেরারের ভক্তরা হয়তো এবার তার সাফল্য সম্পর্কে নিশ্চিন্ত ছিলেন, কিন্তু না সেখানেও চমক ছিল। ক্রোয়েশিয়ার মারিন চিলিচ দুম করে যেন এগিয়ে এলেন রজারকে হারিয়ে দিলেন তিনটি সেটের ম্যাচে। গত প্রায় নয়টি বছর ধরে বিশ্ব টেনিসে ঘুরে ফিরে যে সেরা চার খেলোয়াড় রজার, নাদাল, নোভাক এ্যাণ্ডি মারের প্রাধান্য ছিল, সেই ছবি সম্পূর্ণ পাল্টে গেল। আর কয়েকঘন্টার মধ্যেই দেখা যাবে নতুন চ্যাম্পিয়ান কে হবেন? নিশিকোরি মাত্র ৬ বছর বয়স থেকে টেনিসের কোর্টে নেমেছে – আজ আমেরিকার গ্র্যাণ্ড স্ল্যাম কোর্টে তার ফলাফলের অপেক্ষায় টেনিস ভক্তরা।